
ATKLĀTS KONKURSS
identifikācijas Nr. JVP 2026/88/AK/APSPRIEDE

[bookmark: _Hlk215833403][bookmark: _Hlk215830168]“Būvprojekta “Svētes upes gultnes pārtīrīšana, krastu erozijas novēršana un caurplūdes atjaunošana, un kompleksi pretplūdu pasākumi Tērvetes ielas rajonā, Jelgavā” izstrāde un autoruzraudzība”

TEHNISKĀ SPECIFIKĀCIJA
1. Projekta mērķis: 
Projekts “Svētes upes gultnes pārtīrīšana, krastu erozijas novēršana un caurplūdes atjaunošana Jelgavas valstspilsētas teritorijā un kompleksi pretplūdu pasākumi Tērvetes ielas rajonā” tiek īstenots Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” ietvaros, 2.1.3.2. pasākumā “Nacionālas nozīmes plūdu un krasta erozijas pasākumi”, kura mērķis ir nacionālas nozīmes plūdu riska teritorijās atjaunot vai pārbūvēt infrastruktūru, kas novērš plūdu risku, mazina applūšanu un krasta eroziju, veicina pielāgošanos klimata pārmaiņām, mazina plūdu risku, kā arī uzlabo dzīves kvalitāti pilsētas iedzīvotājiem Svētes upei piegulošajās teritorijās.
2. Projektēšanas uzdevums 
Izstrādāt būvprojektu “Svētes upes gultnes pārtīrīšana, krastu erozijas novēršana un caurplūdes atjaunošana Jelgavas valstspilsētas teritorijā un kompleksi pretplūdu pasākumi Tērvetes ielas rajonā” (turpmāk – Būvprojekts) atbilstoši šajā tehniskajā specifikācijā noteiktajām prasībām un spēkā esošajiem normatīvajiem aktiem. 

	1.
	Vispārīgie dati par projektējamo teritoriju

	1.1.
	Pasūtītājs
	Jelgavas valstspilsētas pašvaldības iestāde “Pilsētsaimniecība”,
nodokļu maksātāja reģistrācijas Nr. 90001282486

	1.2.

	Zemesgabala īpašnieks
	Jelgavas valstspilsētas pašvaldība

	1.3.

	Būves nosaukums
	Valsts nozīmes ūdensnoteka Svēte, meliorācijas kadastra numurs 382:01

	1.4.

	Projektējamā teritorija
	Svētes upes posms Jelgavas valstspilsētas administratīvajā teritorijā, posmā no Tērvetes iela līdz Gobu ceļam (pik.83/00 - 241/00)


	1.5.
	Pielikumi
	Pielikums Nr. 1 – “Projekta darbību provizoriskais shematiskais plāns (pa posmiem).

	2.
	Informācija par teritoriju

	2.1.
	Esošās situācijas raksturojums
	Atbilstoši Lielupes upju baseinu apgabala apsaimniekošanas plānam un plūdu riska pārvaldības plānam 2022.-2027.gadam Jelgavas valstspilsētā plūdu riskam pakļauto  iedzīvotāju skaits ir augstākais Latvijā mazas varbūtības (0.5%) plūdos,  un Jelgavas valstspilsēta atrodas nacionālas nozīmes plūdu riska teritorijā. Plūdu risku daļā pilsētas teritorijas rada Svētes upe, kuras kopgarums pilsētas teritorijā ir ~ 15,6 km. Visā upes posmā, kas atrodas pilsētas teritorijā ir novērojams mazs upes kritums, kā arī dziļi/lieli upes līkumi, kuros ir izveidojies apaugums un uzkrājies piesērējums. Atsevišķās upes daļās straumes ātrums ir lielāks un upes līkumi mazāki, šajos līkumos veidojas krastu erozija.

	2.2.
	Zemes vienības kadastra apzīmējumi
	09000290616, 09000290617, 09000290618, 09000290619, 09000290620, 09000290621, 09000190444, 09000190443, 09000190451, 09000190450, 09000190446, 09000290307, 09000290695, 09000290696, 09000290698, 09000190513, 09000190468, 09000190461, 09000190459, 09000190467, 09000190458, 09000080354, 09000080425, 09000080427, 09000080428, 09000080429, 09000080557, 09000080438, 09000080442, 09000080443, 09000080444, 09000080445, 09000080446, 09000080441, 09000080440, 09000080439, 09000200119, 09000200120, 09000090331, 09000300128, 09000200014, 09000200029, 09000200118, 09000200034, 09000300143, 09000300142, 09000300141, 09000300350, 09000300147, 09000290844, 09000290812, 09000290686, 09000290840, 09000290630, 09000290683, 09000090148, 09000200033 var būt citas zemes vienības, kas pieguļ Svētes upes teritorijai.

	2.3.
	Informācija par iepriekš veiktajiem pētījumiem un projektiem
	2.3.1. Lai samazinātu augstu plūdu risku Jelgavas valstspilsētā, laika posmā no 2018.-2020.gadam Jelgavas valstspilsētas pašvaldība īstenoja projektu “Kompleksu pasākumu īstenošana Svētes upes caurplūdes atjaunošanai un plūdu apdraudējuma samazināšanai piegulošajās teritorijās”, kur projekta ietvaros veikta vairāku grāvju pārtīrīšana un caurteku izbūve, kā arī attīstīta zaļā infrastruktūra. Palienes pļavās izveidoti meandri (mitrāji), kopumā 1.2 ha platībā. Būriņu ceļa jaunizbūvētā caurteka ar aizvariem kontrolēs ūdens ieplūšanu zaļajās teritorijās starp Sniega ielu un Vītolu ceļu ilgstošu nokrišņu un palu laikā. Paaugstinoties ūdens līmenim Svētes upes augštecē, aizvari var tikt pilnībā aizvērti vai daļēji atvērti ūdeni regulētā apjomā akumulējot Sniega ielai piegulošajās palieņu pļavās, tādējādi Svētes upes piegulošo teritoriju applūšanas risku samazinot 4.05 km2 teritorijā.
2.3.2. [bookmark: _Hlk213499329][bookmark: _Hlk213499361]Latvijas – Lietuvas pārrobežu sadarbības programmas 2014.–2020. projekts Nr. LLI-291 “Zaļās infrastruktūras pilnveidošana zemieņu upju ainavā” (ENGRAVE) ietvaros Latvijas Lauksaimniecības universitātes (tagad – Latvijas Biozinātņu un tehnoloģiju universitāte) Jelgavas novada pašvaldības pasūtījumā 2020.gadā izstrādāja “Svētes upes atveseļošanās plāns” (pieejams https://www.bef.lv/wp-content/uploads/2020/02/Sv%C4%93tes-upes-atvese%C4%BCo%C5%A1anas-pl%C4%81ns_Kopsavilkums.pdf), kas ietvēra Svētes upes izpēti 65,4 km (pik 0/00 līdz 652/40) garumā no ietekas Lielupē līdz Jelgavas novada robežai ar Tērvetes novadu. 
2.3.3. Lielupes upju baseinu apgabala apsaimniekošanas plānā un Plūdu riska pārvaldības plānā 2022. – 2027. gadam (apstiprināti ar VARAM 2024. gada 7. aprīļa rīkojumu Nr. 1-2/50) pieejami šeit: https://videscentrs.lvgmc.lv/lapas/udens-apsaimniekosana-un-pludu-parvaldiba) Jelgavas valstspilsētas pašvaldībai ir noteikti šādi pasākumi – Svētes upes gultnes pārtīrīšana, krastu erozijas novēršana un caurplūdes atjaunošana, kompleksi pretplūdu pasākumi Tērvetes ielas rajonā. 
2.3.4. SIA “Saldūdeņu risinājumi” vides ekspertes Ingas Straupes 2025.gada 30.jūnija atzinums “Par upes, zālāju, mežu un ruderāliem biotopiem, kā arī vaskulāro augu sugām Svētes upes un krastu teritorijā Jelgavas pilsētā; par virszemes ūdensobjekta Svētes upes tīrīšanu Jelgavas pilsētas teritorijā”. 
2.3.5. BIOR 2025.gada 31.jūlija Nr.1-8/1624 “Sertificētas sugu un biotopu eksperta atzinums par Svētes upes tīrīšanas darbu ietekmi un zivju resursiem”. 
2.3.6. Sertificēta eksperta atzinums par virszemes ūdensobjekta (upe Svēte) tīrīšanas vai padziļināšanas iespējamo ietekmi uz apkārtējiem ūdensobjektiem. 
2.3.7. Ph.D. Mg.paed. Hidroloģijas ekspertes  Ingas Grinfeldes hidroloģisko un hidraulisko aprēķinu ziņojums projektam “Svētes upes gultnes pārtīrīšana, krastu erozijas novēršana un caurplūdes atjaunošana Jelgavas valstspilsētas teritorijā un kompleksi pretplūdu pasākumi Tērvetes ielas rajonā”. 

	3.
	Prasības būvprojekta izstrādei

	3.1. 
	Likumdošana un normatīvi
	3.1.1. Būvprojekta izstrāde jāveic atbilstoši Būvniecības likuma un Ministru kabineta 19.08.2014 noteikumu Nr.500 „Vispārīgie būvnoteikumi” prasībām un saskaņā ar Ministru kabineta 30.06.2015. noteikumu Nr.329 "Noteikumi par Latvijas Būvnormatīvu LBN 224-15 "Meliorācijas sistēmas un hidrotehniskās būves"" un Ministru kabineta 28.08.2018. noteikumu Nr.545 "Noteikumi par Latvijas Būvnormatīvu LBN 202-18 "Būvniecības ieceres dokumentācija"" prasībām, un ievērojot citus LR spēkā esošos normatīvos aktus un standartus atbilstošajā nozarē.

3.1.2. Darbu apjomu aprēķinus, nostiprinājumu aprēķinus sagatavot atbilstoši Zemkopības ministrijas izstrādāto Uzņēmumu tehnisko noteikumu - nozares standarta "Meliorācijas sistēmas” - Gultņu nostiprinājumi. Specifikācijas un prasības" (LV UTN 90000064161-02-2008) prasībām, kas nosaka specifikācijas un vispārīgās prasības, veicot gultņu nostiprinājumu projektēšanu un būvdarbus.

3.1.3. Ilgtspējīgu un dabā balstītu risinājumu izstrādē, kā labās prakses piemēru var izmantot biedrības “CLEANTECH LATVIA” izstrādātās “Ilgtspējīgo lietus ūdeņu apsaimniekošanas risinājumu izmantošanas metodiskie norādījumi un projektēšanas vadlīnijas”. 

3.1.4. Life Good Water IP projekta ietvaros Ph.D. Linda Grinberga izstrādātā prezentācija “Mākslīgie mitrāji notekūdeņu attīrīšanai”. 

	3.2.
	Inženierizpēte un aprēķini

	3.2.1. Inženierizpēti veic atbilstoši Zemkopības ministrijas izstrādāto Uzņēmumu tehnisko noteikumu (Nozares standarts) "Meliorācijas sistēmas” – Inženierizpēte (LV UTN 90000064161-05-2009) prasībām, kas nosaka specifikācijas un vispārīgās prasības, veicot Inženierizpētes darbus meliorācijas sistēmu un hidrotehnisko būvju tehnisko projektu izstrādāšanu;
3.2.2. Būvprojekta izstrādes laikā veikt aprēķinus, kas pamatotu, ka plānotās darbības nepalielinās applūšanas risku citās blīvi apdzīvotās vietās, kas atrodas plūdu ietekmētajā teritorijā. Kā arī, projekta paredzētā infrastruktūras izbūve neatstās negatīvu ietekmi uz ūdens caurvades spējām ūdensobjektā, kas pieguļ zemesgabaliem, kuros tiek veikta infrastruktūras izveide;
3.2.3. Veikt Svētes upes gultnes dziļuma un gultnes profila uzmērījumus posmā pik. 81/00–241/00, izmantojot hidroakustiskās tehnoloģijas (piemēram, eholoti, dronus u.tml.), lai pamatotu paredzētās tīrīšanas apjomu, vietas. Uzmērījumus veikt ne retāk kā ik pēc 50 m un papildus problemātiskajās vietās (līkumos, sanesumu zonās u.c.);
3.2.4. Aprēķinu veikšanai papildus var izmantot esošos materiālus un upes šķērsprofilu uzmērījumu datus (.dwg un Excel formātā) no Svētes upes atveseļošanās plāna. Šos materiālus Pasūtītājs nodrošinās pēc līguma noslēgšanas; 
3.2.5. Veikt hidroloģiskos aprēķinus projektētajiem upes pārtīrīšanas risinājumiem balstoties uz nokrišņu datiem LVĢMC vai veikt atbilstoši LBN 224-15 “Meliorācijas sistēmas un hidrotehniskās būves”. Prognozēt applūšanas teritorijas/platības pie vidējiem nokrišņu radītiem upes ūdens līmeņiem un maksimāliem nokrišņu radītiem upes ūdens līmeņiem. Veikt applūstošo teritoriju vispārīgo analīzi, ņemot vērā sākotnējā projekta iesnieguma idejas (lokālu erozijas vietu novēršanu, piekļuves vietu izveides u.c.) piedāvājot un saskaņojot ar Pasūtītāju konceptuālu inženiertehnisko risinājumu kompleksu, kas piemērojami Svētes upes pārtīrīšanai un teritorijas pretplūdu aizsardzībai, iekļaujot arī iespējamos pasākumus krastu erozijas samazināšanai ņemot vērā projekta pieteikumā aprakstītās idejas.

	3.3.
	Būvprojektā iekļaujamie risinājumi
	3.3.1. paredzēt risinājumus, ņemot vērā Valsts vides dienesta tehniskos noteikuma prasības un pirms projektēšanas veiktos izpētes darbu rezultātus, biotopu eksperta un zivju eksperta atzinumus.  
3.3.2. paredzēt Svētes upes gultnes pārtīrīšanu un caurplūdes atjaunošanu attiecīgajos upes posmos, ņemot vērā aprēķinu un apsekošanas rezultātus. No upes gultnes izcelto ūdensaugu un sedimentu novietošanas vietas tiks noteiktas projektēšanas laikā.
3.3.3. paredzēt mitrāju atjaunošanu un uzlabošanu, esošo palieņu atjaunošanu pašvaldības īpašumos vismaz 26,6 ha platībā (t.i. esošu aizaugušu mitrāju teritoriju tīrīšana, jaunu mitrāju teritoriju izveide ar stādījumiem vai bez u.c). Informatīvi var izmantot  3.1.3. un 3.1.4. punktos norādītos materiālus. 
3.3.4. paredzēt Svētes upei piegulošās Jelgavas valstspilsētas pašvaldības teritorijas attīrīšanu no krūmiem. 
3.3.5. paredzēt Svētes upē ietekošās meliorācijas sistēmas un esošo novadgrāvju profila atjaunošanu, nogāžu nostiprināšanu. Nogāžu stiprinājums paredzēt no dabīgiem materiāliem. Plānotos grāvjus un to ietekas skatīt Pielikums Nr. 1. (ņemot vērā aprēķinus un Būvprojekta risinājumus, projektēšanas laikā pārtīrāmo vai jauno grāvju apjoms var tikt precizēts).
3.3.6. Vietās, kur ir ienākoši grāvji no pilsētas puses paredzēt dabīgos filtrus, izmantojot dabā balstītus vai ilgtspējīgus risinājumus pirms grāvju ietekām upē. 
3.3.7. Erozijas skartajās vietās paredzēt pieejas pie ūdens ar laipu vai bez, kas vienlaicīgi kalpotu kā krasta stiprinājums pret eroziju vai citus dabā balstītus risinājumus. Piemēram, skatīt fotoattēlus Pielikumā Nr.1.   
3.3.8. ietvert zaļos un zilos risinājumus ar dabiskiem ūdens attīrīšanas elementiem.
3.3.9. projektēt piekļuves vietas upei ar iespēju pastaigām, peldēm un dabas vērošanai, iekārtojot lokālas atpūtas zonas. Piemēram, Baložu iela, Plostu ielas un Keramiķu ielas rajonā, upes posmā starp Vītolu un Bāra ceļu, upes posmā starp Malkas un Zīles ceļu. Precīzas vietas tiks noteiktas projektēšanas laikā, veicot apsekošanu ar Pasūtītāju.
3.3.10. paredzēt risinājumus vides pieejamībai, konsultējoties ar vides piekļūstamības ekspertiem.
3.3.11. Būvdarbu organizēšanas projekta izstrāde.
3.3.12. Būvprojekta skaidrojošo aprakstu veidot pa darbu veidiem, piemēram, upes gultnes pārtīrīšana, apauguma noņemšana, ietekošo novadgrāvju profila atjaunošana, t.sk. dabīgie filtri ieteku vietā un caurteku atjaunošana/nomaiņa, krastu nostiprināšana un labiekārtošana.  Pēc būvdarbu beigām paredzēt teritorijas sakārtošanas darbus (apzaļumošanu). 
3.3.13. Nepieciešamajās vietās paredzēt esošo koku vainagu pacelšanu, piesaistot arboristu.
3.3.14. Ja būvprojekta teritorijā atrodas ģeodēziskie punkti, paredzēt to aizsardzības un, ja nepieciešams, atjaunošanas pasākumus;
3.3.15. Būvprojektā ietvert koku aizsardzības pasākumus būvdarbu laikā;
3.3.16. Ja nepieciešama sabiedriskā apspriešana koku ciršanai, iesniegt visus nepieciešamos dokumentus apspriedes norisei;
3.3.17. Tehniskos risinājumus paredzēt, ievērojot nekustamo īpašumu kadastru robežas. Atkāpju gadījumā risinājumu saskaņot ar Pasūtītāju un nekustamo īpašumu īpašniekiem; 
3.3.18. Projektēšanas laikā būvprojekta dokumentācijā ietveramie risinājumi un darba robežas var tikt mainītas, papildinātas, nemainot kopējo Būvprojekta mērķi;
3.3.19. Izpildītājam projekta izstrādes gaitā jānodrošina sabiedrības un attiecīgo Jelgavas pilsētas apkaimju pārstāvju iesaiste, organizējot informatīvus pasākumus, diskusijas vai citu atgriezeniskās saites iegūšanas formu (attālinātās sanāksmes), lai nodrošinātu sabiedrības informētību un iesaisti Būvprojekta risinājumu izstrādē. Sabiedrības sniegto priekšlikumu apkopošana un izvērtējuma sagatavošana.
3.3.20. Būvprojektā iekļaut raksturīgo mezglu rasējumus (izbūvei un montāžai), garengriezumus, šķērsgriezumus, plānus, būvdarbu apjomu sarakstu un izmaksu aprēķinu; 
3.3.21. Būvprojektā ietvertajiem risinājumiem jābūt tehniski un ekonomiski pamatotiem.
3.3.22. Ilgtspējība un vides aizsardzība: Projektēšanas risinājumos jāparedz ilgtspējīgi, videi draudzīgi un dabā balstīti risinājumi, kā arī ilgtspējīgi materiāli, prioritāri izmantojot dabiskās un zaļās infrastruktūras elementus, ciktāl tas ir tehniski pamatoti un savietojams ar plūdu riska mazināšanas funkciju. Ja šādu risinājumu piemērošana nav iespējama, Būvprojekta sastāvā jāsniedz tehnisks pamatojums to nepiemērošanai.

	4.
	Būvprojektam nepieciešamie dokumenti

	4.1.
	Īpašumu tiesības
	Ja nepieciešams, sagatavo un izsniedz Pasūtītājs.

	4.2.
	Būvniecības ierosinātāja pilnvara Būvniecības informācijas sistēmā (turpmāk – BIS)
	Pēc līguma noslēgšanas, Pasūtītājs nodrošina pilnvarojumu Izpildītājam veikt visas nepieciešamās darbības Būvprojekta dokumentācijas iesniegšanai un saskaņošanai ar visām institūcijām.

	4.3.
	Inženierizpēte
	Izpildītājs veic ģeodēzisko, topogrāfisko, hidroloģisko, ģeotehnisko un hidromelioratīvo izpēti atbilstoši LR ZM nozares standartam un ievērojot citus LR spēkā esošos normatīvos aktus.

	4.4.
	Tehniskie un/vai īpašie noteikumi
	Izpildītājs pieprasa nepieciešamos tehniskos noteikumus.
Ja projektēšanas gaitā nepieciešams iegūt papildus tehniskos vai īpašos noteikumus (piemēram, iepriekšējiem beidzas derīguma termiņš), tos pieprasa Izpildītājs.

	5.
	Nosacījumi

	5.1.
	Izpētes darbu un projektēšanas ilgums
	Līguma izpildes termiņi saskaņā ar līgumu.

	5.2.
	Projektēšanas uzsākšanas nosacījumi
	5.2.1. Ja nepieciešams, pirms projektēšanas sākšanas jāveic teritorijas apsekošana kopā ar Pasūtītāju.
5.2.2. Izpildītājam jāveic nepieciešamās izpētes, lai pamatotu un atbildētu par projektēšanas risinājumiem.  
5.2.3. Izpētes rezultāti jāiesniedz kopā ar Būvprojektu. 

	5.3. 
	Saskaņošana ar Pasūtītāju
	5.3.1. Būvprojekts minimālā sastāvā (iesniedz Būvvaldē saskaņošanai un būvatļaujas izsniegšanai) -  5 (piecu) mēnešu laikā pēc līguma noslēgšanas. 
5.3.2. Būvvaldē saskaņots būvprojekts (atzīme BIS – projektēšanas nosacījumu izpilde) 12 (divpadsmit) mēnešu laikā pēc līguma noslēgšanas; 
5.3.3. Būvprojekta izstrādes laikā Izpildītājam ne retāk kā 1 (vienu) reizi mēnesī vai atbilstoši Pasūtītāja norādījumiem ir jāorganizē sapulces (var arī attālināti) risinājumu izskatīšanai. Sapulcēs no Izpildītāja puses jāpiedalās iepirkumā norādītais atbildīgais būvprojekta vadītājs. Būvprojekta izstrādes sapulcēs nolemto protokolē Izpildītāja pārstāvis, protokoli elektroniski tiek saskaņoti ar Pasūtītāja pārstāvi 5 (piecu) darba dienu laikā pēc kārtējās sapulces. Protokoli parakstīti no Pasūtītāja un Izpildītāja puses tiek nākamās sapulces laikā 
5.3.4. Pasūtītājs iesniegto Izpildītāja tehnisko risinājumu izskata 
10 (desmit) darba dienu laikā no saņemšanas dienas un tai skaitā sniedz atbildi Izpildītājam.  

	5.5.
	Saskaņošana ar citām institūcijām 
	Veic Izpildītājs

	5.6. 
	Būvprojekta dokumentācijas eksemplāru skaits 
	5.6.1. Izpildītājs izstrādāto dokumentāciju un grafiskos materiālus iesniedz elektroniskā formātā Pasūtītāja norādītajā e-pastā: rasējumi – DWG vai DGN faili, rakstiskās daļas un tabulas MS Office failos, kā arī teksta un grafiskie faili PDF formātā. Failiem jābūt sakārtotiem datu nesēja tādā secībā, kā BIS.  
5.6.2. Būvprojekta dokumentācijas izstrādes gaitā izstrādāto dokumentāciju un grafiskos materiālus iesniedz Pasūtītājam latviešu valodā.

	
5.7.
	Būvprojekta dokumentācijas izstrādes nosacījumi
	5.7.1. pakalpojuma izpilde tiks veikta uz līguma pamata, kuru noslēdz Pasūtītājs un Izpildītājs. Izpildītājs ir atbildīgs par jebkādu apakšuzņēmēju piesaistīšanu un konsultācijām ar jebkuru citu uzņēmumu, institūciju vai ekspertiem; 
5.7.2. Būvprojekta izstrādē piesaistīt visus nepieciešamos speciālistus, lai varētu nodrošināt pilnu Būvprojekta izstrādi un saskaņošanu atbilstoši tehniskajai specifikācijai, tehniskajiem noteikumiem un citiem attiecīgajiem nosacījumiem;
5.7.3. Būvprojekta izstrādei Izpildītājam jānodrošina šāds minimālais projektētāju grupas sastāvs:
5.7.3.1. būvniecības ieceres dokumentācijas izstrādātājs ar būvprakses sertifikātu “Meliorācijas sistēmu projektēšana”;
5.7.3.2. projektētājs ar būvprakses sertifikātu “Hidrotehnisko būvju projektēšana”;
5.7.4. ja Būvprojekta izstrādes procesā nepieciešams, Izpildītājam jāpiesaista:
5.7.4.1. projektētāju ar būvprakses sertifikātu “Ūdensapgādes un kanalizācijas sistēmu (ieskaitot ugunsdzēsības sistēmas) projektēšana”; 
5.7.4.2. projektētāju ar ainavu arhitekta sertifikātu. 
5.7.5. pēc Būvprojekta dokumentācijas iesniegšanas BIS Izpildītājs apņemas veikt nepieciešamās korekcijas dokumentācijā, atbilstoši komunikāciju turētāju un Būvvaldes norādījumiem;  
5.7.6. ja Būvprojektā nepieciešams paredzēt koku ciršanu,  Izpildītājs organizē un sagatavo visu nepieciešamo dokumentāciju publiskai apspriešanai saskaņā ar Ministru kabineta 2012. gada 2. maija noteikumiem Nr. 309 „Noteikumi par koku ciršanu ārpus meža”;
5.7.7. ja labiekārtojuma un rekreācijas risinājumi tiks paredzēti īpaši aizsargājamo zālāju biotopu teritorijās, projektēšanas posmā piesaistāms sugu un biotopu aizsardzības jomā sertificēts eksperts (biotopu grupā   “Zālāji”), lai sagatavotu atzinumu un sniegtu priekšlikumus negatīvās ietekmes mazināšanai, kas ņemami vērā Būvprojektā;
5.7.8. būvdarbu izmaksu aprēķins Izpildītājam jāizstrādā saskaņā ar Ministru kabineta 2017. gada 3. maija noteikumiem Nr. 239 “Noteikumi par Latvijas būvnormatīvu LBN 501-17 „Būvizmaksu noteikšanas kārtība“”, apkopojot atsevišķā sējumā “Tāmes”; 
5.7.9. Tehniskā specifikācija ietver minimālo veicamo pasākumu kopumu būvprojekta izstrādei, taču tas nav uzskatāms par Izstrādātāju ierobežojošu faktoru attiecīgā būvprojekta izstrādē. Tādējādi, izstrādājot būvprojektu, Izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei.

	5.8.
	Īpašie nosacījumi
	5.8.1. Būvprojekta dokumentācijas risinājumiem jābūt tehniski un ekonomiski pamatotiem, vienlaicīgi jānodrošina atbilstību Latvijas Republikas spēkā esošajiem normatīviem un noteikumiem;
5.8.2. par konkrētiem būvizstrādājumu nosaukumiem – ievērojot Publisko iepirkumu likumu 20. panta sestajā daļā noteikto, proti, ka norādi uz konkrētu ražotāju (zīmolu) var iekļaut tikai izņēmuma gadījumos, ja nav iespējams sagatavot pietiekami precīzu un skaidru līguma priekšmeta aprakstu un, ja norāde par tiesībām piedāvāt ekvivalentus izstrādājumus un materiālus ir pārāk vispārīga. Ja Būvprojekta dokumentācijā tiek norādīti konkrēta ražotāja vai zīmola būvizstrādājumi, tad nepieciešams dokumentācijā iekļaut pamatojums, kādēļ izvēlēts minētais ražotājs un jānorāda būvizstrādājuma tehniskie parametri atbilstoši konkrētā objekta apstākļiem

	5.9.
	Prasības autoruzraudzībai
	5.9.1. Izpildītājs veic Būvprojekta autoruzraudzību saskaņā ar Latvijas Republikas normatīvo aktu prasībām, Tehnisko specifikāciju, Līgumu un ievērojot Būvprojekta inženiertehniskos risinājumus, darbu apjomus un to izmaksas un darba izpildes grafiku. 
5.9.2. Autoruzraudzības uzdevums ir nodrošināt Būvprojekta realizāciju dabā, nepieļaujot būvniecības dalībnieku patvaļīgas atkāpes no akceptētā Būvprojekta, un normatīvo aktu un attiecīgo standartu pārkāpumus būvdarbu gaitā. Autoruzraudzības darbi beidzas ar objekta pieņemšanu ekspluatācijā.
5.9.3. Piedalīties būvsapulcēs un pabeigto būvdarbu pārbaudē un pieņemšanā.
5.9.4. Autoruzraudzības norādījumi ir saistoši būvuzņēmējam no brīža, kad tie ir ierakstīti BIS būvdarbu žurnālā.
5.9.5. Autoruzraudzības pakalpojums ietver būvniecības gaitā nepieciešamo konsultāciju sniegšanu Pasūtītājam un būvdarbu veicējam, autoruzraudzības žurnāla ierakstu veikšanu Būvniecības informācijas sistēmā (BIS), kā arī piedalīšanos būvsapulcēs pēc Pasūtītāja pieprasījuma.

1.pielikums
Līguma 1. pielikumam “Tehniskās specifikācijas”

Svētes upes krastu erozijas novēršana un dabiskās vides pieejamības veicināšana, Jelgavā kopshēma 
(informatīvs materiāls, var tikt precizēts projektēšanas gaitā)

